text: "Sa kanyang naging mensahe sa mga taga-Iran kasabay ng Nowruz, ang Bagong Taon ng mga Iranian noong ika-20 ng Marso, 2012, kinundena ni Pangulong Barack Obama ng Estados Unidos ang bansang Iran dahil sa pagpapatupad ng isang ""kurtinang electronic"" na pumipigil sa malayang daloy ng impormasyon at mga ideya na papasok ng bansa. Inanunsyo din ng Kagawaran ng Ingat-Yaman ng Estados Unidos noong ika-20 ng Marso na binawasan nila ang mga itinakdang parusa sa paggamit ng ilang serbisyo sa Internet. "